Pahlen

**Pahlen**, õigemini **von der Pahlen** (vene keeles *фон дер Пален*) on baltisaksa põlisaadlisuguvõsa.

Pahlenid pärinesid tõenäoliselt Pommerist, kuid 15. sajandil asusid Liivimaale, esimeseks esindajaks oli Johann(es) de Pala (1290–1325).

18. oktoobril 1679 andis Rootsi kuningas Karl XI ooberstleitnant Johann von der Pahleni (1602–1694) kuuele pojale Rootsi vabahärratiitli nr.75 . 1799. aastal annetas Venemaa keiser Paul I Peter Ludwig von der Pahlenile krahvitiitli. ja 1877. aastal sai suguvõsa Venemaal parunitiitli.

Suguvõsa kanti 1745. aastal Liivimaa rüütelkonna aadlimatriklisse, 1746. aastal Eestimaa rüütelkonna aadlimatriklisse, 1778. aastal Kuramaa rüütelkonna aadlimatriklisse ja 1907. aastal Saaremaa rüütelkonna aadlimatriklisse.

## Mõisavaldused
Eestimaal kuulusid Pahlenite suguvõsale eri aegadel Vao (*Wack*), Habaja (*Habbat*), Järlepa (*Jerlep*), Pae (*Payel*), Parila (*Pargel*), Rägavere (*Raggafer*), Palmse (*Palms*), Mädapea (*Mettapäh*), Riguldi (*Rickholtz*), Hulja (*Huljel*), Ärina (*Errinal*), Aaspere (*Kattentack*), Liigvalla (*Loewenwolde*), Aunaku (*Aunack*), Vanamõisa (*Wanamois*), Voore (*Forel*), Vaida (*Wait*), Aruvalla (*Arrowal*), Arbavere (*Arbafer*), Üksnurme (*Uxnorm*), Parila (*Pargel*), Kädva (*Kedwa*), Vaemla (*Waimel*) ja Alavere (*Allafer*) mõis, Liivimaa Eesti poolel Pootsi (*Podis*), Kivijärve (*Kibbijerw*) ja *Katharinenhof*-i mõis.

## Suguvõsa liikmeid
*Johann(es) de Pala (1290–1325), stiftifoogt, suguvõsa Liivimaa Dikļi (saksa k. *Dickeln*i) suguvõsaliin
*Detlev van der Pale, suguvõsa Liivimaa Taurupe (saksa k. *Astrau*) suguvõsaliin
*Magnus von der Pahlen (maetud 1648), Liivimaa maanõunik 1643−1646, Ķipēni, Pāle, Overbecki, Pootsi mõisnik. Suguvõsa Liivimaa Ķipēni-Pāle (saksa k. *Eck-Sepkull*i) suguvõsaliini Pootsi (*Podis*) haru
*Gustav Magnus von der Pahlen (1617–1691), Rootsi sõjaväelane (ooberstleitnant), Pāle, Ķipēni, Pootsi mõisnik, Liivimaa maanõunik 1673−1690
*Richard Magnus von der Pahlen (1619–1692), Rootsi sõjaväelane (major), Pootsi, Vao mõisnik
*Gustav Friedrich von der Pahlen (1735–1792), Pärnumaa Pootsi mõisnik, Ķipēni-Pāle - vanem Pootsi (*Podis*) suguvõsaharu
*Joachim Wilhelm von der Pahlen (1751 Parila – 1800 Riia), Venemaa keisririigi sõjaväelane (kapten), Vietalva mõisnik, Lätimaa Vietalva (*Fehteln*), Ķipēni-Pāle - noorem suguvõsaharu

Pahlente sugupuu, mille esitamiseks on kasutatud de Villiers/Pama süsteemi (en)

*A Johann von der Pahlen (1602–1694), Rootsi sõjaväelane (ooberstleitnant), Liivimaa Taurupe mõisnik  
**B1 Vabahärra Johann Anders von der Pahlen (1642 Saaremaa – 1696 Tallinn), Rootsi sõjaväelane (ratsaväeooberst, ratsaväekindralmajor (1693), Eestimaa maanõunik (1688), Harjumaa Habaja, Järlepa, Pae, Virumaa Hõbeda mõisnik, Eestimaa reduktsioonikomisjoni juht, Põltsamaa mõisapiirkonna rentnik ja vappepitaaf Tallinna toomkirikus 
**B2 Vabahärra Bogislaus von der Pahlen (1646–1719), Rootsi sõjaväelane (ooberst), Tallinna komandant (1710), Rägavere mõisnik 
**B3 Vabahärra Gustav Christian von der Pahlen (1648–1736), Venemaa keisririigi sõjaväelane (major), Eestimaa maanõunik ja meeskohtunik, Virumaa Hulja mõisa ja Ärina mõisnik. 
***C1 Arend Diedrich von der Pahlen (1675–1710), Palmse suguvõsaliini esivanem.
***C2 Johann Andreas von der Pahlen (1681– maetud 1722 Kadrina), Rootsi sõjaväelane (kaptenleitnant), Virumaa Mädapea mõisnik
****D Bernhard Gustav von der Pahlen (sünd. 1712), Venemaa keisririigi sõjaväelane (polkovnik)
**B4 Vabahärra Otto Magnus von der Pahlen (16..–1710), Rootsi sõjaväelane (rittmeister), Soomes Somerniemi (Sommarnäs) mõisnik 
**B5 Vabahärra Friedrich Adolf von der Pahlen (1653–1719), Rootsi sõjaväelane (rittmeister), hiljem ooberstleitnant, Soomes Porlammi (Porlam) ja Idlaxi mõisnik, kes hukkus Põhjasõja ajal vene vangistuses. 
**B6 Vabahärra Karl Detloff von der Pahlen (16..–1677), Rootsi sõjaväelane (ooberstleitnant), hukkus 1677 Skåne sõja Landskrona lahingus ja maeti kuningas Karl XI kulul Linköpingi toomkirikusse.

### Palmse suguvõsaliin

*A Vabahärra Arend Diedrich von der Pahlen (1675–1710), Virumaa Kadrina kihelkonna Palmse mõisa omanik, Rootsi aegse Eestimaa aadlilipkonna ooberstleitnant ja kindraladjutant. Suguvõsa Palmse (saksa k. *Haus Palms*) suguvõsaliin
**B Vabahärra Arend Diedrich von der Pahlen (1706–1753), Palmse, Aaspere ja Aunaku mõisnik
***C1 Vabahärra Gustav Friedrich von der Pahlen (1730–1790), Venemaa keisririigi sõjaväelane (polkovnik), Palmse mõisnik
***C2 Vabahärra Magnus Chistoph von der Pahlen (1732–1759 Gross-Jägersdorfi lahingus Seitsmeaastases sõjas), Venemaa keisririigi sõjaväelane (leitnant)
***C3 Arend Diedrich von der Pahlen (1738–1778), Venemaa keisririigi sõjaväelane (major), Järvamaa Koeru kihelkonnas Liigvalla mõisnik
****D1 Arend Diedrich von der Pahlen (1770–1807 Friedlandi lahingus Neljanda koalitsiooni sõjas), Venemaa keisririigi sõjaväelane (kindralmajor)
****D2 Peter von der Pahlen (1777–1828), Venemaa keisririigi sõjaväelane (major), Viru-Jaagupi kihelkonna Voore mõisnik
***C4 Vabahärra Hans von der Pahlen (1740–1817), Venemaa keisririigi sõjaväelane (premier-major), Eestimaa maanõunik, salanõunik, Püha Georgi ordeni kavaler (1771, Balti laevastiku Morea ekspeditsiooni eest), Palmse ja Harjumaa Vanamõisa mõisnik
****D Vabahärra Carl Magnus von der Pahlen (1779–1863), Venemaa keisririigi sõjaväelane (jalaväekindral) ja riigitegelane (Eestimaa maanõunik, Riia sõjakuberner ja Liivi-, Eesti- ja Kuramaa kindralkuberner 1830–1845), Palmse ja Arbavere mõisnik (vene *Матвей Иванович Пален*) 
*****E Vabahärra Alexander von der Pahlen (1820–1895), provintsiaalpoliitik, Eestimaa rüütelkonna peamees 1862–1868, Eestimaa maanõunik, Balti Raudtee Seltsi president ja (Peterburi-Tallinna raudteeliini) ehituse organisaator, Tallinna aukodanik, Eestimaa Kirjanduse Ühingu president ning Palmse jt. mõisnik. 
******F1 Isabella Olga von der Pahlen (Ungern-Sternberg) (1846–1915), grafoloog.
******F2 Vabahärra Alexis von der Pahlen (1850–1925), Palmse mõisnik, paleontoloog, leidis 1873 Virumaalt Nõmmiselt Haljala lademest haruldasima okasnahkse merisiiliku *Bothriocidaris pahleni*. (Алексей (Алексис) фон дер Пален)
******F3 Vabahärra Friedrich (Fedinka) von der Pahlen (1858–1889), zooloogia kandidaat, Välisministeeriumi ametnik, Loodusmuuseumi konservaator Peterburis.
***C5 Krahv Peter Ludwig von der Pahlen (1745–1826), Venemaa keisririigi riigitegelane, Kuramaa haru esivanem.
****D1 Krahv Paul Karl Ernst Wilhelm Philipp von der Pahlen (1775–1834; ru), Venemaa keisririigi sõjaväelane, kellel oli 3 abielust 4 tütart;
*****F Krahvinna Julie von der Pahlen (1803–1875; ru), abiellus 1825. aastal kindralmajor krahv Nikolai Samoiloviga (surnud 1842), 1846. aastal laulja Perry'ga ning hiljem Prantsusmaa saadikuga Rootsis, krahv Charles de Mornayga (1803–1878) 
****D2 Krahv Peter Johann Christoph von der Pahlen (1777–1864; ru), vene kindraladjutant, riigi- ja sõjanõunik, Venemaa keisririigi ratsaväe kindralinspektor, Venemaa keisririigi saadik Pariisis, Prantsusmaal;
****D3 Krahv Friedrich Alexander von der Pahlen (1780–1863), Venemaa keisririigi poliitik, saadik Põhja-Ameerika Ühendriikides, Baieri kuningriigis, Rio de Janeiros, Odessa linnapea (vene *[[:ru:Пален, Фёдор Петрович|Пален, Фёдор Петрович]]*)
****D4 Krahv Johann von der Pahlen (1784–1856), Venemaa keisririigi sõjaväelane, staabikapten erus (vene *Иван Петрович Пален*)
*****E Krahv Magnus Konstantin Ferdinand von der Pahlen (1830–1912; ru), Venemaa keisririigi riigitegelane, Pihkva kubermangu kuberner, Venemaa keisririigi justiitsminister. 
******F1 Krahv Peter Carl Johann von der Pahlen (1859–1912) Kuramaa mõisnik ja Venemaa keisririigi erakorraline saadik ja minister Haagis,
******F2 Krahv Konstantin Johann Georg von der Pahlen (1861–1923), Venemaa keisririigi riigitegelane, Vilniuse kubermangu kuberner ja YMCA patroon  (vene *Константин Константинович Пален*)
******F3 Helena Olga Sophia von der Pahlen (1863– ) abiellus Eestimaa maanõuniku parun Teodor von Pilar von Pilchauga (*Федор Адолфович (Теодор) Пилар фон Пильхау*) (1858–1916),
******F4 Julie Olga Eugenie von der Pahlen (1865–) abiellus parun Adolf Pilar von Pilchau, tulevase Liivimaa maamarssali ja Balti Hertsogiriigi regentnõukogu juhiga

## Viited

## Kirjandus
*Luuk, Mare. *Kuue põlvkonna omanikumärgid Palmse Pahlenite raamatukogus*. − Omanikumärgid vanaraamatus: artiklite kogumik. Toim. Larissa Petina. Tallinn: Eesti Rahvusraamatukogu, 2008. Lk 44-60 http://www.digar.ee/viewer/et/nlib-digar:22516/116667/page/45.
## Välislingid
* Stackelberg, Otto Magnus von, Genealogisches Handbuch der baltischen Ritterschaften, Teil Estland Band I, Görlitz, 1931 -176
*Transéhe-Roseneck, Astaf von, Genealogisches Handbuch der baltischen Ritterschaften, Teil 1, 1: Livland, Görlitz, 1929, -551
*Perekond Saaremaa rüütelkonna genealoogilises käsiraamatus, 1935
*Parandused Saaremaa rüütelkonna genealoogilises käsiraamatus, 1935 
*Perekond Kuramaa rüütelkonna genealoogilises käsiraamatus
*Svenska Riddarhuset
*Остзейский род фон ПАЛЕН